钦定古今图书集成/方舆汇编/职方典/第1410卷 > 《上林县志》
## 钦定古今图书集成/方舆汇编/职方典/第1410卷 > 《上林县志》

旧移驻思恩府参将一员，建营三里，复迁南丹卫及迁江八所土官同城而居，管辖三镇土舍，弹压八寨诸蛮。至

皇清改设“三里城守官驻札。”守备一员、千总一员、把

总二员

又古蓬镇土舍一名，带土兵一百二十名；思吉镇土舍一名，带土兵一百二十名；周安镇土舍一名，带土兵一百二十名。俱在“顺业” 里，给以官。

“田，共粮三百六十石，不纳正供，令其自耕自赡，御寇卫民，听本县调遣。” 谨按：思、吉、古蓬、周、安，本八寨之蛮地，最邻内境。故当年改设三镇，择蛮中之驯良者，委为土舍，以其能识贼情、知土俗可以用蛮制蛮也。然后来土舍之设，给粮不动支国帑，委用不奉行上司，而其柄皆进退于县令，何哉？盖以荒服边地，声问已辽绝乎。中土独县令最为亲民。惟能于平安无事之日不忘三令五申，黜陟赏罚彰瘅法纪然后畏县官如神明，爱县官如父母，缓急足恃，可备无患。不然蛮獞凶恶剽劫时有必欲一一仰赖官兵为之请征请调，文牒往返动逾经月而地方已受其害矣。况蛮民之性凶悍而愚，使其知一县令尚不可犯，况等而上之各宪，霜威如雷行电走，不可测度，用能嘿夺其刚狠暴烈之气，以驯致太平，其道未必不由乎此也。顾粤西之土舍，亦有强不受命，为边民害。此皆由不肖有司惑于货利，因循怠玩，养成骄惰。因而父死子继，沿传既久，视土舍如荫袭，不可动摇。甚至拨给养兵之田，私相授售，若同己业。噫！无田则无食，无食则无兵，即有乡勇，亦弃之而去，又乌用此土舍为哉？三畔镇土舍一名，带土兵四十二名，在上林二图，以御古零土寇。三畔因上、中、下而名。今下畔犹隶古零，汉土杂处，民多奸宄，昔人以其地易生反侧，故以“畔” 称之也。

塘汛　东路有清泰塘、狮螺塘，接宾州三塘塘汛。

南：自狮螺塘分路至思陇塘，接武缘八塘塘汛。西路有雷墟堡，接零古土司。

东北自清泰塘分路。有白墟塘、老虎塘，接迁江三荐塘汛。

北自清泰塘分路，有洋渡塘、三里塘、左营塘、后营塘、蓝监塘、三浪塘、周安塘、思吉塘，接忻城罗墨塘汛。